gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4542, del 11-07-2003 (2003/8137)

RESOLUCIÓ de 7 de juliol de 2003, del conseller de Cultura, Educació i Esport, per la qual nomena Fernando Garcia Mengual, personal eventual de la conselleria.
---------------------------------------------------------------------------------------------------------------------------------------------------------------

### Dades del document

Número de DOGV
:   4542

Data del DOGV
:   11-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8137


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 7 de juliol de 2003, del conseller de Cultura, Educació i Esport, per la qual nomena Fernando Garcia Mengual, personal eventual de la conselleria. [2003/X8137]
  
Conforme a l'article 6 del text refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat Valenciana, i també el que disposa el Decret 349/1995, del Govern Valencià, sobre la regulació del personal eventual al servici de l'administració del Govern Valencià, resolc:
  
Nomenar el senyor Fernando García Mengual, en règim de personal eventual, per a exercir les funcions d'assessor d'Assumptes Parlamentaris.
  
En atenció a la naturalesa del lloc, la dedicació, el grau de preparació exigit i el nivell de titulació adequat per al millor exercici de la funció assignada, s'establix la retribució anual equivalent a un lloc classificat en el grup A, nivell 26 de complement de destinació, i complement específic E049.
  
El present nomenament tindrà efectes des de la data de la present resolució.
  
València, 7 de juliol de 2003.- El conseller: Esteban González Pons.
Diari Oficial de la Generalitat Valenciana


Sumari del DOGV 4532, del 27-06-2003 (2003/7414)

Informació pública del projecte d'obra ordinària de proveïment d'aigua a la urbanització la Buitrera i altres.
--------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7414


Organisme emissor
:   Ajuntament de Llíria

Tipus de document
:   Anunci

Informació pública del projecte d'obra ordinària de proveïment d'aigua a la urbanització la Buitrera i altres. [2003/M7414]
  
Per acord del Ple municipal, de 13 de maig de 2003, se sotmet a informació pública, per termini de 20 dies hàbils, a comptar des de la publicació d'este anunci en el Diari Oficial de la Generalitat Valenciana.
  
A) El projecte d'obra ordinària de proveïment d'aigua a la urbanització la Buitrera i altres.
  
B) El projecte de repartiment de quotes urbanístiques per a finançar les obres de proveïment d'aigua potable als sectors de sòl urbanitzable residencial la Buitrera i Topairet, i als nuclis d'edificacions adjacents.
  
C) La relació de béns i drets afectats per la imposició forçosa de servitud de pas i ocupació temporal, així com la declaració de la necessitat d'ocupació d'estos per a l'execució del projecte d'obres, que afecta els següents béns:
  
Finca número 1:
  
- Propietari: Renfe (Patrimoni i Urbanisme-Delegació a la Comunitat Autònoma Valenciana i Regió de Múrcia). Es tracta de part de l'antiga via ferroviària, fora de servici.
  
- Domicili: carrer Xàtiva, 24, 46569 València.
  
- Dades registrals: es desconeixen.
  
- Referència cadastral: no en té assignada.
  
- Superfície afectada per servitud forçosa de pas: 1.592 metres.
  
- Superfície afectada per ocupació temporal: 2.388 metres.
  
- Construccions i plantacions: no en té.
  
D) La imposició de quotes urbanístiques per a finançar les despeses incloses en el mencionat projecte de repartiment de quotes urbanístiques, que són les que conté el dit projecte, i que tindran caràcter provisional i a reserva de la liquidació definitiva.
  
Durant el dit termini podran presentar-se al·legacions, així com rectificar-se possibles errades en la relació publicada, o oposar-se, per raons de fons o forma, a la necessitat d'ocupació.
Diari Oficial de la Generalitat Valenciana


Sumari del DOGV 4442, del 18-02-2003 (2003/1623)

Rotlle d'apel·lació número 770/2002. Cèdula de notificació.
-----------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/1623


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 770/2002. Cèdula de notificació. [2003/F1623]
  
Román Rodríguez de Albadalejo, secretari judicial de la Secció Novena de l'Audiència Provincial de València, per mitjà del present edicte, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 770/2002, que prové de les actuacions de juí de menor quantia número 360/1998, s'ha acordat notificar a l'apel·lat incomparegut en la present alçada, José Gordillo, la sentència dictada en el rotlle esmentat, que té l'encapçalament i la decisió següents.
  
Encapçalament
  
«València, 3 de febrer de 2003. La Secció Novena de l'Audiència Provincial de València, sent-ne ponent José Martínez Fernández, ha vist el present rotlle d'apel·lació número 779/2002, que prové de les actuacions de juí de menor quantia, promogudes davant del Jutjat de Primera Instància número 2 dels de Mislata, amb el número 360/1998, entre les parts: d'una, com a demandant apel·lant, Pedro Ramón Zapater i Josefa Martínez Moltó, representats per la procuradora dels tribunals Pilar Iranzo Pontes, i d'altra, com a demandat apel·lat, Francisco Esteve Giménez i Isabel Lis Lis, representats per la procuradora dels tribunals Isabel Orts Tallada; d'altra, com a demandat apel·lat, Vicente Muñoz Calvo, representat per la procuradora Celia Sin Sánchez, i d'altra, com a demandat apel·lat en rebel·lia, José Gordillo, sobre reclamació de danys i perjudicis i per responsabilitat extracontractual, en virtut d'apel·lació interposat pels demandants.»
  
Decisió
  
«S'estima el recurs dels actors i amb revocació de la sentència apel·lada s'estima la demanda totalment contra tots els demandats, senyors Muñoz, Díaz, Esteve i Lis (estos dos últims formant un grup als efectes interns), a pagar a l'actor solidàriament els danys i perjudicis pel trencament del sostre del seu immoble; així com la quantitat de 100.000 pessetes per la invasió del seu terreny. S'absol de la demandada al demandat José Gordillo. S'estima en part la reconvenció, i es condemna els actors a permetre l'accés als demandats per a finalitzar l'obra en la propietat confrontant. Les costes de primera instància de la demanda s'interposen als demandats, sense que pertoque condemna per la reconvenció, ni per les d'esta alçada.»
  
Perquè es publique en el Diari Oficial de la Generalitat Valenciana, lliure i expedisc el present edicte.
  
València, 5 de febrer de 2003.- El secretari judicial: Román Rodríguez de Albadalejo.
  
Jutjat de Primera Instància
  
número 12 de València
Diari Oficial de la Generalitat Valenciana


Sumari del DOGV 4501, del 16-05-2003 (2003/5266)

Ressenya de l'Acord d'11 d'abril de 2003, de la Comissió Territorial d'Urbanisme de Castelló, pel qual s'aprova definitivament la modificació puntual núm. 17 del Pla General de Burriana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5266


Data del document
:   11-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Borriana
    * pla d'urbanisme

Ressenya de l'Acord d'11 d'abril de 2003, de la Comissió Territorial d'Urbanisme de Castelló, pel qual s'aprova definitivament la modificació puntual núm. 17 del Pla General de Burriana. [2003/5266]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994) es publica la ressenya de la Resolució de la Comissió Territorial d'Urbanisme de Castelló d'11 d'abril de 2003 publicada amb les Normes Urbanístiques aprovades en el Butlletí Oficial de la Província de Castelló número 51, del dia 24 d'abril de 2003.
  
- Expedient 2003/0171. Aprovació definitiva de la modificació puntual núm. 17 del Pla General de Burriana.
Diari Oficial de la Generalitat Valenciana


Sumari del DOGV 4476, del 08-04-2003 (2003/3708)

Informació pública de la sol·licitud presentada per Canyiset CB, de concessió administrativa per a construcció i explotació de locals de venda de peix al port de Dénia.
------------------------------------------------------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3708


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la sol·licitud presentada per Canyiset CB, de concessió administrativa per a construcció i explotació de locals de venda de peix al port de Dénia. [2003/3708]
  
D'acord amb el que disposa l'article 146.6 del Reglament per a l'execució de la Llei de Costes, se sotmet l'expedient a informació pública durant el termini de vint dies, comptador des del següent a la publicació en el Diari Oficial de la Generalitat Valenciana, a fi que puga ser examinat i es presenten les al·legacions que es consideren oportunes.
  
L'expedient es troba exposat en les dependències següents:
  
Conselleria d'Obres Públiques, Urbanisme i Transports
  
Servici de Gestió de Ports
  
Av. Blasco Ibáñez, núm. 50
  
46740 València
  
Servici d'Explotació i Conservació de Ports. Àrea de la Nau.
  
C/ Castell d'Ollimbroi, 7
  
03183 Dénia
Diari Oficial de la Generalitat Valenciana


Sumari del DOGV 4505, del 22-05-2003 (2003/5970)

CORRECCIÓ d'errades de la Resolució de 13 de maig de 2003, de la Universitat Politècnica de València, per la qual cosa es convoquen proves selectives d'accés al grup A, sector administració especial, analistes, pel sistema de concurs-oposició. (Codi: 2002/P/FC/C/55).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/5970


Data del document
:   13-05-2003

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * universitat
    * professió de la informàtica
    * concurs administratiu

CORRECCIÓ d'errades de la Resolució de 13 de maig de 2003, de la Universitat Politècnica de València, per la qual cosa es convoquen proves selectives d'accés al grup A, sector administració especial, analistes, pel sistema de concurs-oposició. (Codi: 2002/P/FC/C/55). [2003/5970]
  
S'ha observat que a la base 6, Qualificació dels exercicis, de la Resolució de 13 de maig de 2003, de la Universitat Politècnica de València, per la qual cosa es convoquen proves selectives d'accés al grup A, sector administració especial, analistes, pel sistema de concurs-oposició. (Codi: 2002/P/FC/C/55), publicada en el DOGV núm. 4.503, de 20 de maig de 2003, s'ha posat mal la fórmula de correcció, que ha de ser la següent:
Diari Oficial de la Generalitat Valenciana


Sumari del DOGV 4490, del 30-04-2003 (2003/4731)

ORDE de 14 d'abril de 2003, de la Conselleria de Justícia i Administracions Públiques, per la qual es modifica la composició del tribunal de selecció de la convocatòria 39/1999, de proves selectives d'accés al grup D, cuidadors.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4731


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 14 d'abril de 2003, de la Conselleria de Justícia i Administracions Públiques, per la qual es modifica la composició del tribunal de selecció de la convocatòria 39/1999, de proves selectives d'accés al grup D, cuidadors. [2003/4731]
  
Vista l'Orde de 12 de febrer del 2003, de la Conselleria de Justícia i Administracions Públiques, per la qual s'anomena tribunal de les proves selectives d'accés al grup D, sector Administració Especial, cuidadors, torn lliure, Convocatòria 39/1999.
  
Vist l'escrit presentat pel senyor Manuel Salinas Varó, en el que s'absté, per causa justificada, segons el que disposa l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de formar part del dit Tribunal.
  
En virtut de les competències que tinc atribuïdes per l'article 13 del Text Refós de la Llei de la Funció Pública, aprovat per Decret Legislatiu de 24 d'octubre de 1995,
  
ORDENE:
  
Primer
  
Deixar sense efecte el nomenament del senyor Manuel Salinas Varó com a membre del Tribunal de la convocatòria 39/1999.
  
Segon
  
Anomenar la senyora Diana Peñalba Pardo com a membre vocal suplent del Tribunal de Selecció de la citada convocatòria.
  
València, 14 d'abril de 2003
  
El conseller de Justícia i Administracions Públiques,
  
CARLOS GONZÁLEZ CEPEDA
Diari Oficial de la Generalitat Valenciana


Sumari del DOGV 4552, del 25-07-2003 (2003/8217)

Informació pública del projecte d'expropiació d'una parcel·la situada a l'àmbit del parc poliesportiu municipal.
----------------------------------------------------------------------------------------------------------------

### Dades del document

Número de DOGV
:   4552

Data del DOGV
:   25-07-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/8217


Organisme emissor
:   Ajuntament d'Alcàsser

Tipus de document
:   Anunci

Informació pública del projecte d'expropiació d'una parcel·la situada a l'àmbit del parc poliesportiu municipal. [2003/Q8217]
  
En virtut del Decret de l'Alcaldia Presidència número 185/2003, de 2 de juliol de 2003, es va acordar aprovar el projecte d'expropiació d'una parcel·la situada a l'àmbit del parc poliesportiu municipal, redactat per l'arquitecte Vicente Pascual Lluch Gamón.
  
Contra este acord, que és definitiu en via administrativa, podeu interposar:
  
a) Amb caràcter potestatiu, un recurs de reposició davant el mateix òrgan que va dictar l'acte recorregut, en el termini d'un mes comptador des del sendemà de la publicació.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de València, en el termini de dos mesos comptadors des del sendemà de la publicació de l'acord. Tot això sense perjuí que s'hi puga exercitar o interposar qualsevol altre recurs o acció que estime pertinent.
Diari Oficial de la Generalitat Valenciana


Sumari del DOGV 4513, del 03-06-2003 (2003/5931)

RESOLUCIÓ de 28 de març de 2003, de la Universitat Politècnica de València, per la qual nomena M. Desamparados Soriano Soto catedràtica d'escola universitària de l'àrea de coneixement de Producció Vegetal, adscrita al Departament de Producció Vegetal.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4513

Data del DOGV
:   03-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/5931


Organisme emissor
:   Universitat Politècnica de València

Tipus de document
:   Resolució

RESOLUCIÓ de 28 de març de 2003, de la Universitat Politècnica de València, per la qual nomena M. Desamparados Soriano Soto catedràtica d'escola universitària de l'àrea de coneixement de Producció Vegetal, adscrita al Departament de Producció Vegetal. [2003/F5931]
  
De conformitat amb la proposta elevada per la comissió nomenada per a jutjar el concurs convocat per la Resolució de 10 de novembre de 2001 d'esta universitat, plaça número 510/2001, codi 3162 (BOE de 28 de novembre de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar M. Desamparados Soriano Soto, amb número de document nacional d'identitat 67867153-O, catedràtica d'escola universitària de la Universitat Politècnica de València, de l'àrea de coneixement de Producció Vegetal, adscrita al Departament de Producció Vegetal.
  
València, 28 de març de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4457, del 11-03-2003 (2003/2826)

Informació pública del projecte de modificació puntual número 3 de les vigents normes subsidiàries de planejament.
------------------------------------------------------------------------------------------------------------------

### Dades del document

Número de DOGV
:   4457

Data del DOGV
:   11-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2826


Organisme emissor
:   Ajuntament de Busot

Tipus de document
:   Anunci

Informació pública del projecte de modificació puntual número 3 de les vigents normes subsidiàries de planejament. [2003/M2826]
  
L'Ajuntament de Busot ha redactat d'ofici el projecte de modificació puntual número 3 de les vigents normes subsidiàries de planejament aprovades l'any 1995, en virtut del que disposa l'article 55, en relació amb el 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; se sotmet a exposició pública, durant el termini d'un mes, el projecte esmentat, perquè els interessats puguen presentar els suggeriments i les al·legacions que estimen convenients.
  
La documentació es pot examinar a les oficines de l'Ajuntament, situat a la plaça de l'Ajuntament, número 1, de Busot, de 10.00 a 13.00 hores.
Diari Oficial de la Generalitat Valenciana


Sumari del DOGV 4532, del 27-06-2003 (2003/7664)

Expedient número 306/2003. Subministrament de 100.000 dosis de vacuna triple vírica.
------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/7664


Data del document
:   09-06-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu
    * contracte de subministraments
    * vacuna
    * licitació

Expedient número 306/2003. Subministrament de 100.000 dosis de vacuna triple vírica. [2003/X7664]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. carrer Misser Mascó, 31, 46439 € València. Telèfon 23 575 72 44, fax 96 386 66 07.
  
c) Número d'expedient: 306/2003.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de 100.000 dosis de vacuna triple vírica.
  
c) Lots: ?-
  
3. Tramitació, procediment i forma d'adjudicació
  
a) Tramitació: d'emergència.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: sis-cents mil euros (600.000 euros).
  
5. Adjudicació
  
a) Data: 9 d'abril de 2003.
  
b) Contractista: Glaxo Smithkline, SA.
  
c) Nacionalitat: espanyola.
  
d) Import d'adjudicació: sis-cents mil euros (600.000 euros).
Diari Oficial de la Generalitat Valenciana


Sumari del DOGV 4589, del 17-09-2003 (2003/9942)

Notificació a Azor Spain, Sl, i uns altres. Diversos expedients.
----------------------------------------------------------------

### Dades del document

Número de DOGV
:   4589

Data del DOGV
:   17-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9942


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació a Azor Spain, Sl, i uns altres. Diversos expedients. [2003/9942]
  
De conformitat amb el que es disposa en l'article 105.6 de la Llei 230/1963, de 28 de desembre, General Tributària, d'acord amb la Llei 66/1997, de 30 de desembre, i després d'intentada la notificació a la persona interessada per dues vegades, sense que haja sigut possible practicar-la per causes no imputables a l'administració tributària, es fa saber, mitjançant el present anunci, que es troben pendents de notificar els actes la persona interessada i el procediment dels quals s'especifiquen a continuació:
  
Òrgan responsable: Dependència Regional de Recaptació de l'AEAT de Alacant.
  
Lloc de compareixença: plaça de la Montañeta, 8.
  
En virtut del que s'ha dit anteriorment dispose que els subjectes passius, obligats tributaris indicats anteriorment, o els seus representants acreditats com cal, hauran de comparéixer en el termini de 10 dies, comptadors des del sendemà de la publicació de la present resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, al lloc que s'assenyala, als efectes de practicar les notificacions dels actes esmentats.
  
Així mateix, s'advertix a les persones interessades que, si no compareixen en el termini indicat, la notificació s'entendrà produïda, a tots els efectes legals, des del sendemà del venciment del termini assenyalat per a comparéixer.
  
València, 26 d'agost de 2003.- El cap regional de Recaptació de València: José Vicente Navarro Alcázar.